డే అండ్ నైట్‌ క్రికెట్‌ మ్యాచ్‌లకు
ఆస్ట్రేలియాకు బిసిసిఐ ప్రతిపాదన
మెల్‌బోర్న్‌ : భారత్‌,ఆస్ట్రేలియా డే అండ్‌నైట్‌ టెస్ట్‌ కోసం భారత క్రికెట్‌ నియంత్రణ మండలి తమను సంప్రదించినట్లు క్రికెట్‌ ఆస్ట్రేలియా చీఫ్‌ జేమ్స్‌ సుథర్‌లాండ్‌ పేర్కొన్నాడు. కాగా 2017లో ఆస్ట్రేలియా జట్టు భారత్‌లో పర్యటించనున్న నేపథ్యంలో బిసిసిఐ తమను డే అండ్‌ నైట్‌ టెస్ట్‌ గురించి అడి గినట్లు ఆయన పేర్కొన్నాడు. అక్టోబరు-నబంబర్‌లో జరిగే సిరీస్‌లో టీమిండియా న్యూజిలాండ్‌తో తొలి డే అండ్‌ నైట్‌ టెస్ట్‌ ఆడనున్నట్లు బిసిసిఐ ఇప్పటికే ప్రకటించింది. భారత,ఇతర దేశాల నుంచి డే అండ్‌ నైట్‌ టెస్ట్‌ గురించి పాజిటివ్‌ సిగ్నల్స్‌ వస్తున్నాయని జేమ్స్‌ పేర్కొన్నాడు. వచ్చే ఏడాది ఫిబ్రవరి-మార్చిలో జరిగే ఆసీస్‌ భారత పర్యటనలో డే అండ్‌ నైట్‌ టెస్ట్‌ గురించి తమకు సంప్రదించడమే ఇందుకు నిదర్శనం అని పేర్కొన్నాడు. గత నవంబర్‌లో ఆస్ట్రేలియా, న్యూజిలాండ్‌ మధ్య మొదటి డే అండ్‌ నైట్‌ టెస్ట్‌ జరగడంతో ఈ  మ్యాచ్‌లపై క్రికెటర్లు, అభిమానులకు ఆసక్తి పెరిగిన విషయం తెలిసిందే.